
Juhend dialoogiringi "Kuidas me elame" läbiviijale
Dialooginädal 12.–18. oktoober 2026 – Kuidas me elame?
Meil on hea meel, et oled valmis kokku kutsuma dialoogiringi, harjutama dialoogi pidamist ning looma toetavat ja mõtestatud aruteluruumi Ida-Virumaa inimestele. Allpool on samm-sammuline juhis, mis aitab Sul dialoogiringi ette valmistada ja läbi viia.
Samm 1: Tee teadlik otsus dialoogiring korraldada
· Dialoogiring on umbes 2–tunnine arutelu, millel on selge struktuur ja kokkulepped.
· Sina valid, kes on osalejad (avatud või kinnine ring).
· Teema "Kuidas me elame" annab võimaluse fookust kohandada: igapäevane elu, ühiskondlik kuuluvus, kogukonnaelanikuks olemine, väärtused jne.
· Osalejaid soovitame 3–12 inimest (virtuaalselt kuni 8), lisaks Sina kui dialoogipidaja ja vajadusel märkmetegija.
· Registreeri oma dialoog https://ivek.ee/dialooginadal2026/ lehel . Kui vaja, kirjuta: nadezda.morozova@ivek.ee või tatjana.zamorskaja@ivek.ee
Samm 2: Osale võimalusel ettevalmistaval koolitusel
· Koolitus annab võimaluse tutvuda meetodi, fookuste ja rollidega.
· Koolitusel osalemine on soovituslik, juhendmaterjalide põhjal saab ka iseseisvalt hakkama.
· Koolituse infot vaata siit
Samm 3: Kaardista sihtrühm
· Keda Sa tahad kõnetada? Noored, pered, eakad, töötajad, vabatahtlikud, kohalikud elanikud, ukraina kogukond vms.
Samm 4: Korralduslikud detailid
· Pane paika aeg ja koht: dialoog peab toimuma vahemikus 12.–18.10.2026.
· Leia sobiv ruum (nt raamatukogu, noortekeskus, sotsiaalkeskus). Kui sellega tekkivad probleemid, julgesti pöördu meie poole: nadezda.morozova@ivek.ee või tatjana.zamorskaja@ivek.ee 
· Vajadusel leia ka märkmetegija.
Samm 5: Kutsu osalejad
· Kasuta personaalseid kutseid (e-post, käsitsi, kuulutus).
· Pane kutsesse kirja dialoogi teema ja osalemise üksikasjad.
· Anna osalejatele teada, et see on turvaline ruum, kus kuulatakse.
· Ära unusta registreerimislinki (kui avalik).
· Saada enne meeldetuletus ja logistiline info.

Samm 6: Valmistu sisuliselt
· Loe materjale teemal "Kuidas me elame" 
· Arutage märkmetegijaga koostööd.
· Vaata dialoogipidaja juhendit ja prindi see vajadusel välja.
Mida osalejad võivad oodata?
· Võimalust jagada oma elu kogemust ja olla kuulatud.
· Tunnet, et nende hääl ja vaade on osa laiemast pildist.
· Inspireerivaid kokkupuutepunkte teiste kogemustega.
Dialoogiring "Kuidas me elame" aitab paremini mõista, kuidas me tajume elu Eestis täna. See on võimalus suurendada sidusust ja usaldust. Dialoogipidajana saad valida just selle fookuse, mis Sinu kogukonnas kõige rohkem kõnetab.
Sissejuhatus teemasse: „Kuidas me elame?“ – arutelud Ida-Virumaal
Dialoogiringi alguses aitab teemale häälestumine luua ühist mõtestamist ja valmisolekut ausaks vestluseks. Järgnevat teksti võib kasutada kohtumise alguses või saata osalejatele ette, et nad saaksid mõtteliselt valmistuda.
Kuidas me elame – just siin, Ida-Virumaal?
Milliseid muutusi märkame oma igapäevaelus – tööl, koolis, pereringis, teenustes või kogukonnas? Kas tunneme, et meie eluviis ja kogemus on märgatud ja väärtustatud? Et meid kuulatakse ja meie hääl loeb? Või kogeme vastupidi – et jääme tahaplaanile, meid ei mõisteta või ei kaasata?
Dialoogiringides üle Ida-Virumaa kutsume arutlema just nende küsimuste üle. See on võimalus koos mõtestada, mida tähendab elada praegu ja siin – erinevate keelte, kultuuride ja elulugude ristumiskohas.
Jagame oma isiklikke kogemusi, väärtusi ja tulevikunägemusi, et paremini mõista nii iseennast kui ka inimesi meie ümber. Me ei otsi õigeid vastuseid ega üksmeelt, vaid loome ruumi, kus kuulamine, austus ja avatus aitavad märgata seda, mis ühendab.
Dialoog on usalduslik vestlusruum, kus saab arutada ka keerulisi teemasid rahulikult ja hinnanguvabalt. Just selline arutelukultuur aitab tugevdada sidusust Ida-Virumaa kogukondade sees ja vahel ning annab lootust, et koos saab elu muuta hoolivamaks, nähtavamaks ja tähenduslikumaks.
Hea dialoogi tava
Et tagada turvaline ja avatud õhkkond, on oluline alustada dialoogiringi põhimõtetest. Need aitavad hoida arutelu fookust, toetada osalejate vahelist usaldust ja võimaldavad erinevatel kogemustel kõlada kõrvuti.
Soovitame need põhimõtted nähtavalt dialoogi ruumis esitada – kas kirjutada suurele paberile või printida välja ja asetada kesksele kohale:
· Jaga oma mõtteid ja kogemusi – kõik vaatenurgad on olulised 
· Kuula avatud meelega, ära sega vahele 
· Austa iga osalejat, ka siis, kui arvamused erinevad 
· Püüa leida seoseid teiste jagatuga 
· Esita küsimusi mõistmiseks, mitte veenmiseks 
· Ole valmis uurima ka tundmatut ja ebamugavat 
Need põhimõtted aitavad kujundada arutelukultuuri, kus iga hääl on kuuldud ja kus mõistmine on olulisem kui veenmine.
Juhised märkmetegijale
Dialoogiringi märkmed on oluline tagasiside ja sisend kogu dialooginädala mõtestamiseks. Märkmetegija roll on jäädvustada öeldut täpselt ja neutraalselt:
· Kirjuta üles mõtted võimalikult sõnasõnaliselt, ilma tõlgendamata 
· Ära kasuta inimeste nimesid 
· Soovitame teha märkmeid otse arvutis punktidena 
· Kui kasutad käsikirjalisi märkmeid, trüki need hiljem ümber 
· Kui kasutad AI abi, kontrolli alati lõppversiooni arusaadavust ja täpsust 
Dialoogi alguses on hea osalejatele selgitada, miks märkmeid tehakse ja kuidas neid kasutatakse (sh teadustöö ja kokkuvõtete jaoks).
Dialoogiringi läbiviimine
Dialoogi enda läbiviimisel jälgi järgmisi samme:
· Varu aega ruumi seadistamiseks ja osalejate vastuvõtuks 
· Ava arutelu sissejuhatava tekstiga teemal „Kuidas me elame“ 
· Aita kujundada usalduslikku õhkkonda: julgustada jagamist, kuulata, esitada küsimusi 
· Lase kõigil soovi korral sõna võtta, sh märkmetegijal 
· Täna inimesi osalemise eest ja soovi head teed 
Pärast dialoogi
· Saada märkmed failina nadezda.morozova@ivek.ee 
· Kui võimalik, tee ja saada ka foto dialoogiringist või tühjast tooliringist 
· Foto jagamiseks palu osalejatelt eelnevalt nõusolekut 
Küsimuste korral
Kui vajad abi, tuge või soovid midagi täpsustada, võta ühendust:
nadezda.morozova@ivek.ee
tatjana.zamorskaja@ivek.ee
Soovime inspireerivaid kohtumisi ja sisukaid arutelusid!

Algatust toetab Põhjamaade Ministrite Nõukogu.

